Na temelju odredbi članka 36. Zakona o sustavu unutarnjih financijskih kontrola u javnom sektoru («Narodne novine» broj 141/06) te članka 41. stavka 4. Statuta Općine Ernestinovo («Službeni glasnik» Općine Ernestinovo broj 1/13, 4/13, 3/18, 4/18 i 4/19 ) općinska načelnica donosi

# ODLUKU

**o imenovanju osobe zadužene za nepravilnosti**

Članak 1.

 Općinska načelnica Marijana Junušić, univ. spec.oec. imenuje za osobu zaduženu za nepravilnosti u Općini Ernestinovo pročelnicu Jedinstvenog upravnog odjela Ivanu Švast Mikolčević.

Članak 2.

 Kontakt podaci osobe zadužene za nepravilnosti:

* adresa: Općina Ernestinovo, Ivana Švast Mikolčević, Vladimira Nazora 64, 31215 Ernestinovo
* tel.: 031/270-215
* email: procelnica@ernestinovo.hr

Članak 3.

 Obveze osobe zadužene za nepravilnosti:

* zaprimanje obavijesti o nepravilnostima
* praćenje tijeka postupanja po utvrđenim nepravilnostima
* sastavljanje polugodišnjeg i godišnjeg izvješća o nepravilnostima
* suradnja s nadležnom ustrojstvenom jedinicom u Ministarstvu financija u čijem je djelokrugu proračunski nadzor i drugim nadležnim tijelima

Članak 4.

Ivana Švast Mikolčević obvezuje se počev od 20. travnja 2020. zaprimati obavijesti o nepravilnostima te pratiti tijek postupanja po utvrđenim nepravilnostima te sastavljati polugodišnja i godišnja izvješća o nepravilnostima, s tim da prvo izvješće ima sastaviti za razdoblje od 1. 1. do 30. 6. 2020. kao i surađivati s nadležnom ustrojstvenom jedinicom u Ministarstvu financija u čijem je djelokrugu proračunski nadzor i drugim nadležnim tijelima.

Članak 5.

Ranije imenovana osoba za nepravilnosti, Marina Krajnović, razrješava se svih dužnosti iz članka 3. ove odluke, s tim da ima sastaviti i predati godišnje izvješće o nepravilnostima za 2019. godinu.

Članak 6.

Ova odluka stupa na snagu 20. travnja 2020.

KLASA: 470-01/20-01/02

URBROJ: 2158/04-02-20-01

Ernestinovo, 20. travnja 2020.

Općinski načelnik

 Marijana Junušić, univ .spec. oec.